เลี้ยงผึ้งในตึก
ในโอกาสได้ไปเยี่ยมบ้าน ยันม่าร์ ที่โอซากา ประเทศญี่ปุ่นเขาพาเข้าชมตึกยันม่าร์ ไฟล์อิง-วาย อาคารสำนักงานใหญ่แห่งใหม่ ที่เปิดตัวไปเมื่อปี 2557,อาคารแห่งนี้มีเรื่องราวน่าสนใจ บ้านเราไม่มีให้เห็นเขาเลี้ยงผึ้งไว้ในตึกสำนักงาน,เพราะผึ้งเป็นตัวชี้วัดสภาพแวดล้อมที่ดี เป็นสัตว์ที่อ่อนไหวต่อยาฆ่าแมลงที่ใช้กันมากมายในฟาร์มของเกษตรกรญี่ปุ่น จนทำให้ประชากรผึ้งในญี่ปุ่นลดลง,นางฮิโรมิ คุโบตะ ผจก.ฝ่ายสื่อสารแบรนด์ยันม่าร์ เล่าให้ฟังว่า ก่อนที่บริษัทจะเอาผึ้งมาเลี้ยง ทำให้หลายคนเป็นห่วง กลัวการเลี้ยงผึ้งในตึกที่มีคนอาศัยอยู่อาจเป็นอันตราย ผึ้งอาจจะต่อยคน แต่จากการวิเคราะห์แล้ว โดยปกติผึ้งเป็นสัตว์ที่อ่อนโยน และไม่เคยต่อยก่อน นอกจากตื่นตกใจ,หลังจากอธิบายธรรมชาติของผึ้งให้ผู้อาศัยในตึกเข้าใจอย่างละเอียดแล้ว จึงเริ่มนำรังผึ้ง 4 รัง ไปติดตั้งบนชั้น 12 ของตึก 17 ชั้น ที่ทำเป็นรูปวงกลม มีกระจกรอบ พร้อมกับเปิดช่องทางด้านบน ให้ผึ้งบินไปเหนือท้องฟ้าย่านโอซากาได้ เพราะโดยธรรมชาติ ผึ้งจะบินไปหาน้ำหวานในรัศมี 3-4 กม.,ถือเป็นความโชคดี ในระยะ 2 กม. มีสวนสาธารณะมินามิเท็มมะ มีพื้นที่สีเขียวจำนวนมาก และยังมีปราสาทโอซากา ซึ่งมีแปลงดอกไม้ มีสวนผลไม้ โดยเฉพาะต้นบ๊วยจำนวนมาก เลยเป็นที่หาน้ำหวานของผึ้ง,น้ำผึ้งที่เลี้ยงในตึก เก็บได้เพิ่มขึ้นทุกปี จาก 160 กก.เป็น 300 กก. และล่าสุดปีนี้ได้ 700 กก.,ผลการเลี้ยงผึ้งในตึกยันม่าร์ ทำให้โอซากาในย่านนี้กลายเป็นมิตรต่อผึ้ง เพราะตั้งแต่นำผึ้งเข้ามา ดอกไม้ ผลไม้ จะมีผึ้งคอยผสมเกสร ทำให้ผู้คนตระหนักถึงสภาพแวดล้อมทางธรรมชาติที่อุดมสมบูรณ์,แม้แต่ นางอากิเอะ อาเบะ ภริยาของนายกรัฐมนตรี ชินโสะ อาเบะ ซึ่งสนใจเรื่องการอนุรักษ์ธรรมชาติ ยังได้จัดตั้งโครงการรักษาสมดุลด้านสิ่งแวดล้อมในเมืองหลวงโตเกียว ด้วยการนำผึ้งมาเลี้ยงในตึกเช่นกัน โดยมีองค์กร เดอะ กินซา ฮันนี่ บี่ โปรเจกต์ หน่วยงานอิสระของญี่ปุ่น ให้คำแนะนำในการเลี้ยงผึ้ง,ไม่รู้ว่าบ้านเรา จะมีองค์กรไหน บริษัทไหน สนใจเรื่องแบบนี้บ้างหรือเปล่า.,สะ-เล-เต
อาคารแห่งนี้มีเรื่องราวน่าสนใจ บ้านเราไม่มีให้เห็น เขาเลี้ยงผึ้งไว้ในตึกสำนักงาน เพราะผึ้งเป็นตัวชี้วัดสภาพแวดล้อมที่ดี เป็นสัตว์ที่อ่อนไหวต่อยาฆ่าแมลงที่ใช้กันมากมายในฟาร์มของเกษตรกรญี่ปุ่น
ตึกยันม่าร์ ไฟล์อิง-วาย,เลี้ยงผึ้งในตึก,ญี่ปุ่น,หน้ามองฟ้า เท้าหยังดิน,สะ-เล-เต,เลี้ยงผึ้ง,ข่าวทั่วไป